मुसे लेकचरी

मुसे लेकचरी (Prunella strophiata) प्रुनेलिडे परिवारको पासेराइन चरा हो। यो चरा हिमाली क्षेत्रको रैथाने प्रजाति हो र जाडोयाममा तल्लो देखि मध्यम उचाइ भएका भूभागमा झर्छ। 

वितरण तथा वासस्थान
मुसे लेकचरी नेपाल, अफगानिस्तान, भुटान, तिब्बत, चीन, भारत, म्यानमार र पाकिस्तानमा पाइन्छ। यसको प्राकृतिक वासस्थान समशीतोष्ण जङ्गल हो।

वर्गीकरण
मुसे लेकचरीलाई सन् १८४३ मा अङ्ग्रेजी जीवशास्त्री एडवर्ड ब्लिथले नेपालमा सङ्कलन गरिएको नमूनाबाट वर्णन गरेका थिए। 

यसका दुई उप-प्रजातिहरू अभिलेखमा छन्:

 P. s. jerdoni  (ब्रुक्स, १८७२) - पूर्वी अफगानिस्तान र पश्चिमी हिमाली क्षेत्र
 P. s. strophiata (ब्लिथ, १८४३) - नेपाल, मध्य र पूर्वी हिमाली क्षेत्रदेखि मध्य चीन र उत्तरी म्यानमार

सन्दर्भ सामग्रीहरू

बाह्य कडीहरू

श्रेणी:नेपालमा पाइने चराहरू
श्रेणी:लेकचरीहरू
श्रेणी:विकी लभ्स बर्ड्स भाग २ अन्तर्गत बनाइएका वा सुधार गरिएका लेखहरू